Nigidius obesus

Nigidius obesus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (16 - 19 millimeter), nokså bred, flat, blank, brunsvart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet firkantet, med en utstikkende "lapp" under hvert fasettøye. Pannen er ganske flat, hodet er svært grovt og tett, men grunt punktert. Pronotum er rektangulært, bredere enn langt, svært blankt og grovt punktert, med en dyp midtfure. Dekkvingene har tydelige, grove punktrekker, men tette, finere punkter mellom linjene.

Utbredelse 
Arten er vidt utbredt i Thailand, Malaysia, Sumatra og Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius obesus Parry, 1864

Eksterne lenker 
 
 
 Nettside om arten
 Bildegalleri

Hjortebiller
Dyr formelt beskrevet i 1864
Dyr formelt beskrevet av Frederic John Sidney Parry
Thailands insekter
Vest-Malaysias insekter
Sumatras insekter
Borneos insekter